السلام عليكم سبب غريب من اسباب الانتكاس انا بسميه الصدمة الصدمة دي قصتها ان واحد ملتزم او واحدة ملتزمة دي صحبة من الملتزمين شيخ او اخت بتعلمها مفاجأة حصل صدمة في المجموعة ديت
او في الشخص دوت بمعنى شاف شيخه عيب كبير او شيخ وقع في زنب كبير اول مجموعة اللي كان ملتزم معها يعني اتصدم معهم باخلاق سيئة كتير او يكون اتنصب عليه. من واحد ملتزم او واحدة ملتزمة. او الاخوات عملوها وحش
المهم الخلاصة ان الصدمة ديت عند كتير من الناس بتسبب لهم ازمة نفسية كبيرة وتكون سبب في ان هو يترك الطريق الى الله سبحانه وتعالى خلينا نحلل الموقف دوت ببساطة عشان نوصل للنتيجة اللي عايز اوصلها معكم
اول حاجة طبعا اللي حصل من المجموعة ديت او من الشخص دوت سواء كان شيء عيب او شيء حرام ده شيء ما حدش يقدر يوافق عليه ابدا لكن انا بكلمك انت
فبالتالي انا هاوجه التحليل دوت للموقف اللي انت خدته بغض النزر عن اللي حصل اللي انا طبعا مش موافق عليه اللي حصل معك ممكن نحلله على كزا مستوى المستوى الاول اللي خلاك انك انت تقع في الصدمة ديت وتبقى كبيرة قوي بالنسبة لك وتخليك توصل لدرجة انتكاس ان حصل تعلق
تعلق بالشيخ تعلق بالاخت ادى الى ان الصدمة كبرت قوي ممكن التعلق بالاشخاص دوت يحصل في اعراض في اول الالتزام. يعني واحد ملتزم جديد له شيخ هو منبهر به او ليه اخ هو منبهر به او اخت منبهرة بها
فبيحصل التعلق دوت. ده وارد يحصل في اول الطريق. لكن الخطأ ان التعلق ده يستمر لمدة طويلة لازم يحصل مرحلة اسمها الفطام ان الانسان يبتدي يتعرف على المنهج. يتعرف على الكتاب والسنة. يتعلم العلم. وبعد كده يرتبط بالمنهج. ويطلع تدريجيا الارتباط بالاشخاص
الصحابة رضي الله عنهم ربنا رباهم على ذلك. لما حصلت اشاعة مقتل النبي عليه الصلاة والسلام في غزوة احد الصحابة اتصدموا منهم اللي توقف تماما وربنا بعد كده انزل لهم قوله تعالى
وما محمد الا رسول. قد خلت من قبله الرسل. افان مات او قتل انقلبتم على اعقابكم ومن ينقلب على عقبيه فلن يضر الله شيئا. الصحابة اتفطموا من الموضوع دوت لما النبي عليه الصلاة والسلام مات بجد قدروا يفوقوا بسرعة من الصدمة ديت من كان يعبد محمد
فان محمدا قد مات. ومن كان يعبد الله فان الله حي لا يموت. وبالتالي انا لازم ارتبط بالمنهج. وابتدي اطلع تدريجيا من الارتباط بالاشخاص الحاجة التانية اللي انت وقعت فيها. انك انت حطيت الشيخ او الداعية في منزلة اكبر بكتير من منزلته. ودي مشكلة بتحصل مع كل الدعاة وكل الشيوخ. ان الناس بتحط
او بتحطهم في منزلة اكبر من منزلتهم بعاملهم معاملة الملائكة كأنه شخص المفروض ما يغلطش انت الشيخ انت الداعية. لازم ان احنا نعرف ان الناس دي ناس عادية وارد ان هم يغلطوا. كل بني ادم خطاء وخير الخطائين التوابون
ممكن يكون الخطأ منه اصعب من غيره. لكن الخطأ وارد عليه. وممكن يكون الخطأ دوت اللي هو عمله. ناس كتير جدا بتعمله. لكن انت مش متخيل ان شيخك يعمل كده
فكان لازم انك انت في الاصل تحطه في المنزلة المناسبة له. هو ما زال بني ادم وربنا ساتره. كل ما في الامر انه مستور انكشف لك شيء من الستر دوت ما يخليكش تتصدم صدمة كبيرة. حط الناس في منزلتها. الصدمة هتقل كتير. الحاجة اللي بعد كده هي احنا ليه اصلا بنبص لموضوع
بمنزور الزبابة الزبابة لما تلاقي حاجات كتير جميلة وحاجة قزرة قد كده ممكن تنزل على القزارة وتترك كل حاجة جميلة اكيد مش ممكن يكون كل الناس كده ولا كل الملتزمين كده حصل مع واحد او اتنين او عشرة هم زالوا نسبة قليلة من المجموع الكبير. ليه انا ركزت على دول
بس وتركت كل المجموع الكبير دوت. ورغم ان هو فيه نمازج كتير مشرفة في بيوتهم في اولادهم في اسرهم. فعلا ممكن يكونوا قدوات وممكن يكونوا فعلا نموزج جيد. ليه انا بس بصيت بمنزور الزبابة للامر دوت
الحاجة اللي بعد كده وهي ان ممكن الموضوع دوت يقلب معك انت بنوع من آآ التحدي. يعني ايه نوع من التحدي؟ يعني انا لما اشوف نموزج زي كده انا حتى لو
فيه ليه ما تكونش انا اخاف على صورة الاسلام صورة الالتزام في اعين الناس وقرر ان انا انا اللي هكون ملتزم كويس. انا اللي هكون ملتزم. ملتزمة كويسة. انا ان شاء الله اللي هقدم صورة احسن من الايه؟ احسن من الصورة اللي انا شفتها ديت. وبالتالي
الصدمة ديت ممكن تتحول معي لتحول ايجابي. وما تكونش سبب في انتكاستي. تعال نتخيل لو انا عملت كده مع كل حاجة. لو انا كل طبيب اتعاملت معه اساء الي هل هترك ان انا ازهب للاطباء؟ هل لو كل آآ معلم اهني هل اترك التعليم؟ لو انا بلعب ماتش كورة واتزلمت هل ابطل العب كورة
ما حدش بيعمل كده. لان الناس طبيعتها بتفرق بين العمل وبين العامل. هو ده اللي احنا عايزين نطبقه في حال الهداية. وفي حال الملتزمين والشيوخ. فرق تماما بين الشخص اللي انت شفته اساء للالتزام
وبين الالتزام نفسه بالتالي تقدر تتجاوز الصدمة ديت وتحافز على الهداية وتأمن من الانتكاس بسبب هزه الصدمة. ربنا يهدينا ويسترنا واياكم. والسلام عليكم